मसाला डब्बा

मसाला डब्बा (डब्बी या डिब्बा) भारतीय रसोइयों में व्यापक रूप से उपयोग होने वाला मसाला संग्रहण पात्र है।

एक सामान्य मसाला डब्बी में गोल या चौकोर डिब्बे के भीतर कई छोटे कप (प्रायः सात) होते हैं। आधुनिक डब्बों में पारदर्शी ढक्कन होते हैं जिनसे भीतर के मसाले दिखाई देते हैं। इनके साथ प्रायः एक छोटा चम्मच (लगभग १/२ चायचम्मच आकार का) होता है। इसमें सर्वाधिक प्रचलित एवं दैनिक उपयोग के मसाले जैसे राई, लाल मिर्च, गरम मसाला, जीरा, मेथी, विविध मसालों के मिश्रण, अजवाइन आदि संग्रहित किए जाते हैं।

कुछ प्राचीन मसाला डिब्बे पारिवारिक धरोहर व कलात्मक वस्तुएँ होते हैं, जो पीढ़ी-दर-पीढ़ी परिवारों में हस्तांतरित होते हैं।

 संदर्भ 

श्रेणी:मसाला
श्रेणी:भारतीय मसाले